

**ВАЗОРАТИ МАОРИФ ВА ИЛМИ ҶУМҲУРИИ ТОҶИКИСТОН МУАССИСАИ ТАҲСИЛОТИ МИЁНАИ УМУМИИ №27**

**БА НОМИ ИБРОҲИМ ХӮҶАЕВ**



***Суроға ноҳияи Бобоҷон Ғафуров, ҷамоати деҳоти Унҷӣ, кӯчаи Инқилоб 95 тел: 927611668, e-mail: mtmu27bg@mail.ru***

***РМА 630008431 с/х 20202972800440237000 с/к 20202972316264 МФО 350101626 «Амонатбанк» ш. Ғафуров***

**«20» декабри ­­­­­­­2024с. №558 Ҷамоати деҳоти Унҷӣ**

Ба мудири шуъбаи маорифи

ноҳияи Бобоҷон Ғафуров

Абдуллозода М.А

**Ҳисобот**

**оид ба амал татбиқ намудани Қонуни Ҷумҳурии Тоҷикистон “Дар бораи масъулият барои таълиму тарбияи кӯдак” дар соли 2024 мувофиқи муассисаи таҳсилоти**

**миёнаи умумии №27**

Омӯзгорону толибилмони муассиса аз рӯи нақша- чорабинии тартибдодашуда амал намуда, дар соли 2024 чунин корҳоро ба сомон расониданд:

1. **Таъмини иҷрои фармони Президенти Ҷумҳурии Тоҷикистон аз 8.02.2018, № 835.** Дар муассиса нақша-чорабинӣ оид ба амалишавии Қонуни Ҷумҳурии Тоқикистон “Дар бораи масъулияти падару модар дар таълим ва тарбияи фарзанд” ташкил карда шудааст.

Бо қарори Маҷлиси намояндагони Маҷлиси Олии Ҷумҳурии Тоҷикистон аз 08-майи соли 2024, №1304 ба Қонуни Ҷумҳурии Тоҷикистон “Дар бораи масъулияти падару модар дар таълиму тарбияи фарзанд” тайғироту иловаҳо ворид карда шуда, қонун бо номи нав, Қонуни Ҷумҳурии Тоҷикистон “Дар бораи масъулият барои таълиму тарбияи кӯдак”, аз нав қабул карда шуд. Лоиҳаи қонуни мазкур санаи 19 июни соли 2024, №500 аз ҷониби Маҷлиси миллии Маҷлиси Олии Ҷумҳурии Тоҷикистон ва санаи 20 июни соли 2024, №2049 аз тарафи Президенти Ҷумҳурии Тоҷикистон муҳтарам Эмомалӣ Раҳмон тасдиқ карда шуда, ҳукми қонунӣ пайдо намуд.

Баъд аз интишори расмӣ Қонуни Ҷумҳурии Тоҷикистон “Дар бораи масъулият барои таълиму тарбияи кӯдак” мавриди амал қарор гирифта, қонуни қаблии “Дар бораи масъулияти падару модар дар таълиму тарбияи фарзанд” аз 02.08.2011 аз эътибор соқит дониста шуд.

Қонуни Ҷумҳурии Тоҷикистон “Дар бораи масъулият барои таълиму тарбияи кӯдак” аз 7 боб ва 25 модда иборат буда, қонуни мазкур муносибатҳоро оид ба масъулият дар таълиму тарбияи кӯдак бо мақсади таълиму тарбияи кӯдак дар руҳияи инсондӯсти, ифтихори ватандорӣ, эҳтиром ба арзишҳои миллӣ, умумибашарӣ ва фарҳангӣ танзим намуда, ба ҳифҳи ҳуқуқу манфиатҳои кӯдак равона гардидааст.

**2. Ташкил ва гузаронидани маҷлисҳои падару модарони умумимактабӣ.** Маҷлиси умумии падару модарони умумимуассисавӣ гузаронида шуда. Дар он рафти иҷрои Қонуни Ҷумҳурии Тоқикистон “Дар бораи масъулият барои таълиму тарбияи кӯдак”, пешгирии шомилшавии ҷавонон ба ҳизбу ҳаракатҳои номатлуб аз ҷумла экстремизм ва терроризм, масъалаҳои мубрами рӯз баррасӣ гардиданд.

3. **Ташкили суҳбат гузаронидани соатҳои тарбиявӣ оид ба масъулияти падару модар дар таълиму тарбияи фарзанд.** Бо мақсади баланд бардоштани маърифати ҳуқуқии хонандагон дар синфҳои 1-7 дар соатҳои тарбиявӣ омӯзиши Конститутсияи Ҷумҳурии Тоҷикистон ба роҳ монда шудааст. Дар синфҳои 9 бо ташаббуси омӯзгори фанни ҳуқуқ Мухторзода Ш. чорабинии беруназсинфии “Оё ҳуқуқатро медонӣ” баргузор гардида хонандагон оид ба ҳуқуқи кӯдак ва Конвенсияи ҳуқуқи кӯдак дар Ҷумҳурии Тоҷикистон огаҳӣ пайдо намуданд. Дар синфи 7а бо роҳбари роҳбари синф Мансурова З соати тарбиявӣ – намунавӣ дар мавзӯи “Нақши фарзанд дар ҷомеа ва оила” гузаронида шуд.

**4. Ташкили овезаҳо оид ба Қонуни Ҷумҳурии Тоҷикистон “Дар бораи масъулияти падару модар дар таълим ва тарбияи фарзанд”**. Дар муассиса гӯша ва овезаҳо ташкил карда шуд, ки он бозгӯи иҷроиши Қонуни Ҷумҳурии Тоҷикистон “Дар бораи масъулият барои таълиму тарбияи кӯдак” аст.

**5. Ташкил ва баргузории “Рӯзи тарбияи ҳуқуқӣ”.** Ҳар ҳафта рӯзи чоршанбе дар муассиса “Ҳафтаи тарбияи ҳуқуқӣ” гузаронида шуда, дар он омӯзгорони фанни ҳуқуқ оид ба мавзӯъҳои доир ба тарбияи ҳуқуқӣ вобастабуда баромад менамоянд. То имрӯз дар мавзӯъҳои “Мафҳуми экстремизм ва терроризм”, “Терроризм ва экстремизм – падидаи номатлуб”, “Намудҳои ифродгароӣ”, “Ҳуқуқҳои шаҳрвандӣ”, “ Ҳуқуқҳои кӯдак”, “Ҳуқуқҳои инсон ва давлатӣ ҳуқуқбунёд”, “Ҷумҳурии Тоҷикистон давлати соҳибистиқлол, демократӣ, ҳуқуқбунёд, дунявӣ ва ягона”, “Мақоми ҳуқуқии шаҳрвандони Ҷумҳурии Тоҷикистон”, “Конвенсия оид ба ҳуқуқҳои кӯдак”, “Нақши ҳуқуқи инсон дар ташаккули ҷомеаи шаҳрвандӣ” Ҳар ҳафта рӯзи панҷшанбе дар муассиса “Рӯзи ахбори ҳуқуқ” гузаронида шуда, дар он омӯзгорони фанни ҳуқуқ оид ба мавзӯъҳои доир ба тарбияи ҳуқуқӣ вобастабуда баромад менамоянд.

**6. Баргузории машғулиятҳои “Университети падару модарон”.** Ҳар моҳ санаи 13-ум Университети падару модарон баргузор мегарданд. Мавзӯъҳое, ки баррасӣ гардидаанд инҳоянд: “Хусусиятҳои психологии давраи аввали таҳсилоти кӯдакони хурдсол” , “Ифродгароӣ аз бегонапарастӣ сар мезанад”, “Ҷавобгарии маъмурӣ ва ҷиноии ноболиғон, роҳҳои пешгирии ҳуқуқвайронкунии кӯдак”, “Ибрати падару модар дар тарбияи фарзанд”, “Шахси бомаданият кист?”, “Мақоми модар дар тарбияи духтар” гузаронидашуд.

**7.Ташкил намудани сӯҳбату вохӯриҳо бо падару модарон ҷиҳати пешгирӣ намудани ҳуқуқвайронкунӣ дар байни ноболиғон.** Барои омӯзгорон ва роҳбарони синф машваратҳои омӯзишӣ доир ба ҳуқуқ ва вазифаҳои кормандон ва хонандагон ташкил карда шудааст, ки омӯзгорони фанни ҳуқуқ барои омӯзонидан вобаста карда шудаанд ва онҳо бо падару модарон ҷиҳати пешгирӣ намудани ҳуқуқвайронкунӣ дар байни ноболиғон сӯҳбату вохӯриҳо ташкил намуданд.

**8. Баргузории ҷаласаи коммисияҳои ҷамъиятӣ бо баррасии масъалаҳои вобаста ба рафти иҷрои Қонун.** Ҷаласаи комиссияи ҷамъиятӣ бо баррасии масъалаҳои вобаста ба рафти иҷрои Қонун баргузор гадида, оид ба масъалаҳои мубрами рӯз баррасӣ гардидаанд. Гурӯҳи ташвиқотчиён аз ҳисоби омӯзгорон ташкил карда шуд,ки онҳо бо падару модарон корҳои ташвиқотиву тарғиботиро вобаста ба самтҳои афзалиятноки баланд бардоштани таълим ва тарбияи ҳуқуқии шаҳрвандон ба роҳ монда шудааст.

**9. Ташкили вохӯрӣ бо кормандони ҳифзи ҳуқуқ, ходимони дин, мақомоти ҳокимияти давлатӣ, бо хонандагон ҷиҳати шомил нагардидани ҷавонон бо гуруҳҳои ифродгарон.** Санаи 25.03.2024 сол лейтенанти калони миллитсия муфаттиши ШВКД –и Ҷумҳурии Тоҷикистон Валиев Ш ва Набиҷонзода Н ба муассисаи таҳсилоти миёнаи умумии №27 ташриф оварда бо омӯзгорону хонандагони синфҳои 9-11 вохӯрӣ намуда, дар бораи Рафти иҷроиши Қонуни Ҷумҳурии Тоҷикистон “Дар бораи масъулият барои таълиму тарбияи кӯдак”, рафти иҷрои Қонуни Ҷумҳурии Тоҷикистон “Дар бораи низоми огоҳонӣ ва пешгирии ҳуқуқвайронкуни дар байни ноболиғон”, рафти иҷрои “Барномаи миллии пешгирии ҳуқуқвайронкунӣ дар байни ноболиғон барои солҳои 2020-2024” сӯҳбат намуд.

Оид ба натиҷаи санҷиши муассисаҳои таълимӣ аз ҷониби гуруҳи корӣ дар ноҳияи Бобоҷон Ғафуров ҷиҳати иҷроиши талаботи Қонуни Ҷумҳурии Тоҷикистон “Дар бораи масъулият барои таълиму тарбияи кудак” ва пешгирии ҳуқуқвайронкунии байни ноболиғон аз санаи 1.09.2024 то 12.09.2024. муассисаи таҳсилоти миёнаи умумии №27ҷамоати деҳоти Унҷӣ, ноҳияи Бобоҷон Ғафуров назорат карда шуд.

Ҷиҳати иҷроиши талаботи Қонуни Ҷумҳурии Тоҷикистон “Дар бораи масъулият барои таълиму тарбияи кудак” ва пешгирии ҳуқуқвайронкунии байни ноболиғон аз санаи 16.12.24 то 20.12.2024. маҷлисҳои синфи бо иштироки падару модарон гузаронида шуд.

**10. Дар муассиса ташкил ва баргузории “Ҳафтаи тарбияи ҳуқуқии хонандагон”.** Дар муассиса “Ҳафтаи тарбияи ҳуқуқии хонандагон” ташкил карда шуда омӯзгорон дар ҷамъомадҳои пагоҳирӯзӣ ва нисфирӯзӣ оид ба масӣалаҳои пешгирии шомилшавии хонандагон ба ҳизбу ҳаракатҳои ғайриқонунӣ, мубориза бар зидди ҳуқуқвайронкунии хонандагон, кррупсия-хавф ба ҷомеа,тарбияи насли наврас вазифаи муқаддаси оила ва ҷомеа баромад карда шуд. Инчунин озмуни “Эссеи беҳтарин”, “Расми беҳтарин” гузаронида шуд.

**Тибқи моддаи 8- ум** оилаҳои носолим, душвортарбия бори дигар ба ҳисоб гирифта, бо падару модарон ва хонандагон оид ба вазъи оилавӣ аз ҷониби равоншиноси муассиса сӯҳбат гузаронида шуд. Инчунин дар муассиса маҳфили навозандагӣ ташкил карда шуд,ки ин маҳфил дар давраи таътил амал намуда 10-нафар хонандагонро фаро гирифтааст. Роҳбари ин маҳфил Маҳмудов А. мебошанд.

**Тибқи моддаи 13-уми** Қонуни Ҷумҳурии Тоҷикистон “Дар бораи масъулият барои таълиму тарбияи кӯдак” аъзоёни комиссия бо хонандагоне, ки ҳарду волидайнашон дар муҳоҷирати меҳнатӣ қарор доранду тарбияи онҳо ба ӯҳдаи модаркалон, бобоён ва ё шахсони дигар гузошта шудаанд, сӯҳбат ороста аз вазъи таълиму тарбия, муносибат бо шахсони ба ӯҳдагирифта бархурдор гардидаанд.

-Бахшида санаи 7- сентябр бахшида ба Рӯзи 33-солагии Истиқлолияти Ҷумҳурии Тоҷикистон чорабинии беруназсинфи бо омӯзгорони фанни забон ва адабиёт Қодирова М байни хонандагони синфҳои 8-11 дар сатҳи баланд гузаронида шуд. Бахшида ба Рӯзи Рӯдакӣ соатҳои тарбиявии намунавӣ ва чорабинии беруназсинфи бо омӯзгорони фанни забон ва адабиёт Ваҳобова Г бо хонандагони синфи 5-10 дар сатҳи баланд гузаронида шуд.

Ҳаммарӯза дар ҷамъомади пагаҳорӯзӣ оид ба давомоти ба дарс дер омадан, бо сару либоси ғайри тавсияви ба мактаб омадан, бе ашёи хониш ба мактаб омадан, бо мӯйи сари баланд ба мактаб ҳозир шудан, бо телефон ба мактаб омадан, ба масҷид рафтани хонандагон дар вақти дарси, муноқиша дар байни мактаббачагон, дар вақти дарси ба маркази бозиҳои компютери рафтани хонандагон суҳбатҳо гузаронида мешавад.

Бахшида ба Рӯзи Парчам соатҳои тарбиявии намунавӣ ва чорабинии беруназсинфи бо омӯзгорони фанни омӯзгори фанни таърих Абдумаликӣ М ва Ашӯршехова Ш бо хонандагони синфи 5-6 дар сатҳи баланд гузаронида шуд.

**Директори муассиса Ахмедов Х.А**